УМОВЫ

Правядзення раённага этапу рэспубліканскага конкурсу юных экскурсаводаў музеяў устаноў адукацыі

МЭТА І ЗАДАЧЫ КОНКУРСУ

У адпаведнасці з пісьмом Міністэрства адукацыі Рэспублікі Беларусь ад 22.01.2024 № 06-01-14/851/дс і пісьмом галоўнага ўпраўлення па адукацыі Віцебскага абылвыканкама ад 29.01.2024 № 01-01-37/184 з мэтай фарміравання ў навучэнцаў грамадзянска-патрыятычных пачуццяў сродкамі экскурсійнай музейнай дзейнасці праводзіцца раённы этап рэспубліканскага конкурсу юных экскурсаводаў музеяў устаноў адукацыі (далей – конкурс).

Асноўнымі задачамі конкурсу з’яўляюцца:

фарміраванне ў дзяцей і моладзі каштоўнасных арыенціраў, гонару і павагі да гісторыі і культуры малой радзімы;

папулярызацыя гісторыка-культурных і прыродных адметнасцей малой радзімы сродкамі экскурсійнай дзейнасці;

папулярызацыя дзейнасці музеяў устаноў адукацыі;

выяўленне і заахвочванне лепшых юных экскурсаводаў музеяў устаноў адукацыі;

развіццё творчых здольнасцей, садзейнічанне прафесійнаму самавызначэнню навучэнцаў, набыццё камунікатыўных навыкаў праз экскурсійную дзейнасць.

АРГАНІЗАТАРЫ

Арганізатарамі раённага этапу з’яўляецца аддзел па адукацыі Докшыцкага раённага выканаўчага камітэта і ДУДА “Докшыцкі раённы цэнтр дзяцей і моладзі”. Агульнае кіраванне ажыццяўляе ДУДА “Докшыцкі раённы цэнтр дзяцей і моладзі”

УДЗЕЛЬНІКІ КОНКУРСУ

Удзельнікамі конкурсу з’яўляюцца навучэнцы агульнай сярэдняй і дадатковай адукацыі ва ўзроставай катэгорыі ад 13 гадоў да 18 гадоў (юныя экскурсаводы музеяў, музейных комнат устаноў адукацыі (індывідуальна).

ТЭРМІНЫ ПРАВЯДЗЕННЯ

Конкурс праводзіцца ў перыяд з лютага па сакавік 2024 года.

Раённы этап конкурсу пройдзе ў вочным фармаце **2 сакавіка** **2024 года** ў ДУДА “Докшыцкі раённы цэнтр дзяцей і моладзі” і будзе складацца з двух тураў.

Конкурсныя матэрыялы і заяўкі дасылаюцца да 28 лютага 2024 года ў электронным выглядзе (cdtdokshitsy\_2007@mail.ru)

АСАБЛІВАСЦІ ПРАВЯДЗЕННЯ КОНКУРСУ

Конкурс праводзіцца ў двух намінацыях: “Музей” і “Музейная комната” у два туры.

У першым туры на конкурс прадстаўляецца прэзентацыя агляднай экскурсіі юным экскурсаводам па музею, музейнай комнаце ўстановы адукацыі адпаведна профілю (да 7-мі хвілін).

Юныя экскурсаводы ў форме рэкламы знаёмяць з музеем, музейнай комнатай установы адукацыі, з іх адметнасцямі і ўнікальнасцю. Колькасць аб’ектаў падчас правядзення экскурсіі не абмяжоўваецца. Пры правядзенні экскурсіі могуць выкарыстоўвацца розныя мастацкія сродкі эмацыйнага ўздзеяння (касцюмы, музычнае суправаджэнне і інш.).

У другім туры ўдзельнікі конкурсу прадстаўляюць імправізаваную экскурсію ”Гісторыя аднаго экспаната“ (да 5-ці хвілін). За пэўны час удзельнікі конкурсу распрацоўваюць экскурсію на аснове аднаго ”экспаната“. ”Экспанат“ будзе выбраны членамі журы з пераліку прадстаўленных удзельнікамі конкурсу музейных прадметаў. Спіс 10-ці музейных прадметаў прадстаўляецца папярэдне з указаннем назвы прадмета і яго фотавыявы ў розных ракурсах (не менш 3-х).

Асноўныя крытэрыі ацэнкі экскурсійнага прадстаўлення:

* адпаведнасць агляднай (ці тэматычнай) экскурсіі;
* змястоўнасць, інфарматыўнасць;
* лагічнасць пераходаў для аб’яднання матэрыялу экскурсіі ў адзінае цэлае;
* прыцягненне ўвагі да музея, наяўнасць у экскурсіі элементаў рэкламы;
* спалучэнне паказа і расказа;
* культура мовы;
* займальнасць, крэатыўнасць, артыстызм;
* прытрымліванне хранаметражу.

ПАДВЯДЗЕННЕ ВЫНІКАЎ КОНКУРСУ

Пераможцы і прызёры раённага этапу рэспубліканскага конкурсу юных экскурсаводаў музеяў устаноў адукацыі будуць узнагароджаны ў кожнай намінацыі дыпломамі I, II, III ступені аддзела па адукацыі Докшыцкага райвыканкама.

Пераможцы будуць накіраваныя на абласны этап (абарона таксама будзе праходзіць у вочным фармаце).

ФІНАНСАВАННЕ

Набыццё дыпломаў пераможцам і прызёрам раённага этапу рэспубліканскага конкурсу юных экскурсаводаў музеяў устаноў адукацыі (6 штук), а таксама арганізацыя падвоза ажыццяўляецца за кошт сродкаў раённага бюджэту прадугледжаных на правядзенне цэнтралізаваных мерапрыемстваў.

Савулава 59791